माधव नेपाल र सुवास नेम्वाङबीच छलफल
नेकपा (एकीकृत समाजवादी ) अध्यक्ष माधवकुमार नेपाल र नेकपा (एमाले) उपाध्यक्ष सुवासचन्द्र नेम्वाङबीच छलफल सुरु भएको छ ।
काठमाडौं, फागुन १८ गते । नेकपा (एकीकृत समाजवादी ) अध्यक्ष माधवकुमार नेपाल र नेकपा (एमाले) उपाध्यक्ष सुवासचन्द्र नेम्वाङबीच छलफल सुरु भएको छ । आलोकनगरस्थित एकीकृत समाजवादीको केन्द्रीय कार्यालयमा अध्यक्ष नेपालसँग पूर्व सभामुख समेत रहनुभएका एमाले नेता नेम्वाङबीच छलफल भएको नेपालको निजी सचिवालयले जनाएको छ । नेम्वाङ फागुन २५ गते हुने राष्ट्रपति निर्वाचनका लागि उम्मेदवार हुनुहुन्छ  । समाजवादीको बिहीबार बसेको सचिवालय बैठकले आठ दलका साझा उम्मेदवार नेपाली कांग्रेसका वरिष्ठ नेता रामचन्द्र पौडेललाई मतदान गर्ने निर्णय गरिसकेको छ ।यो अवस्थामा अध्यक्ष नेपालसँग नेम्वाङसहित एमाले नेताहरू विष्णु पौडेल, पृथ्वीसुब्बा गुरुङ, डा. विमला राई पौड्याल र रघुवीर महासेट लगायतका नेताहरुबीच  छलफल चलिरहेको हो ।